Lockdown

Lockdown () ir ASV televīzijas seriāla "Pazudušie" otrās sezonas septiņpadsmitā sērija. Sērijas režisors ir Stīvens Viljamss, bet scenāristi ir Deimons Lindelofs un Karltons Kjūzs. Sērija pirmo reizi pārraidīta 2006. gada 29. martā.

Stacijā "Gulbis" izceļas dīvaina situācija — izturīgās tērauda durvis pēkšņi aizveras un bloķē izeju uz ārpusi. Loks, kura kāja ir iesprostota starp durvīm un grīdu, spiests meklēt palīdzību un uzticēties Henrijam. Tikmēr Ana Lusija, Saīds un Čārlijs atrod gaisa balonu un atklāj šokējošo patiesību par Geilu. Paralēli sižets atklāj Loka pagātnes notikumus, kuros viņš atkal sastopas ar savu krāpniecisko tēvu.

 Sižets 

 Uz salas 
Kad Džeks pamet bunkuru, saniknotais Loks iegrūž Henriju atpakaļ ieroču noliktavā. Viņš ir dusmīgs, jo Henrijs bija devis karti Anai Lusijai, neko par to nepaziņojot viņam. Tikmēr Ana Lusija, Saīds un Čārlijs atrod kapsētu ar paštaisītu krustu un no koka karājošos gaisa balonu — tieši tā, kā to aprakstīja Henrijs. Džeks dodas uz pludmali, kur Sojers spēlē pokeru ar Hugo un Keitu, liekot likmes ar pārtiku. Tajā laikā Loks dzird sprakšķošus trokšņus no bunkura skaļruņiem, kam seko sievietes balss, kas sāk skaitīt atpakaļ. Kad atpakaļskaitīšana sasniedz nulli, automātiski sāk aizvērties tērauda durvis. Pēdējā brīdī Lokam izdodas pabāzt lauzni zem durvīm, kas ved uz telpu ar taimeri, tādējādi novēršot pilnīgu slēgšanos. Loks un Henrijs paliek izolēti bunkura galvenajā telpā.

Džeks vēlas atgriezties bunkurā, taču Sojers viņu pierunā vispirms nospēlēt pokera partiju uz augļiem. Loks pastāsta Henrijam par situāciju bunkurā un, pēc nelielas vilcināšanās, nolemj viņu izlaist no ieroču noliktavas. Tikmēr Džeks pilnībā pārspēj Sojeru, kurš, cenšoties atgūt zaudēto, piekrīt spēlēt jau par nopietnāku likmi — zālēm, kuras viņš slepus paņēmis no bunkura. Loks un Henrijs cenšas pacelt durvis, izmantojot svaru stieni lauzņa vietā. Henrijs pabīda zem durvīm instrumentu kasti, taču, kad Loks mēģina izlīst cauri spraugai, durvis saspiež kasti un iespiež Loka kāju starp durvīm un grīdu. Lai atvieglotu spiedienu uz kāju, Henrijs pabīda zem durvīm svaru plāksnes. Loks sāk uztraukties par taimeri, kas tuvojas nullei, un pastāsta Henrijam par situācijas nopietnību. Loks pierunā Henriju mēģināt iekļūt datoru telpā caur ventilācijas šahtu. Taču mēģinājuma laikā Henrijs nokrīt un zaudē samaņu.

Puse nometnes vēro, kā Džeks un Sojers sacenšas pokerā. Sojers atkal zaudē. Bunkurā Henrijs atgūst samaņu un vēlreiz mēģina iekļūt datoru telpā caur ventilācijas šahtu. Tikmēr, kad taimeris sasniedz trīs minūtes, atskan trauksmes signāls. Pēkšņi nodziest gaismas, un telpā ieslēdzas ultravioletās lampas. Loks, pārsteigts, ierauga uz tērauda durvīm dīvainu zīmējumu: apļus ar Dharmas staciju logotipiem un uzrakstiem, tai skaitā vārdu "Gulbis", kas visi ved uz lielu apli ar jautājuma zīmi centrā. Drīz vien gaismas atkal ieslēdzas un tērauda durvis paceļas, atbrīvojot Loka kāju. Henrijs viņam palīdz piecelties. Tajā pašā laikā, ārpusē, iestājas tumsa. Džeks un Keita, dodoties uz bunkuru, pēkšņi džungļos atklāj dīvainu kravu, it kā nomestu no gaisa. Kravas iekšpusē ir pārtikas pakas ar DHARMA Initiative logotipu — tādas pašas kā tās, kas glabājas bunkura noliktavā. Vēlāk viņi nonāk bunkurā, kur atgriezušies arī Ana Lusija, Saīds un Čārlijs. Saīds piespiež Henriju pie sienas un paziņo, ka atradis viņa gaisa balonu. Tomēr neuzticības dēļ viņš izraka viņas sievas kapu, bet tur atrada vīrieša līķi ar vadītāja apliecību uz Henrija Geila vārda kabatā.

 Loka atmiņas 
Loks dzīvo mierīgu dzīvi kopā ar Helēnu, līdz kādu dienu avīzē ierauga ziņu par sava tēva Entonija nāvi. Viņš nolemj apmeklēt bēres, taču tūlīt pēc ceremonijas pamana baltu automašīnu, kas strauji aizbrauc. Neilgi pēc tam Loks atver savu nelielu uzņēmumu, kurā apseko mājas apdrošināšanas vajadzībām. Pēc kādas jaunas sievietes — Nadjas (Saīda mīļotās) — mājas apskates, viņš atkal pamana to pašu balto automašīnu. Kad tā viņam tuvojas, atklājas, ka pie stūres sēž dzīvs Entonijs. Viņš apgalvo, ka bijis spiests izlikties par mirušu, jo nozadzis  dolāru no diviem bīstamiem vīriešiem. Entonijs piedāvā Lokam daļu no šīs naudas — ar nosacījumu, ka Loks izņems visu summu no bankas viņa vietā.

Loks nevēlas vēlreiz tikt piekrāpts, taču viņā joprojām mīt ilgas pēc tēva mīlestības. Tāpēc viņš izņem naudu no bankas seifa ar numuru 1516. Tomēr, atgriežoties mājās, viņš atklāj, ka Helēna ir ielaidusi dzīvoklī abus vīriešus, kurus Entonijs iepriekš apkrāpis. Viņi prasa, kur atrodas Loka tēvs, un pārmeklē viņa somu, bet, neko neatrodot, aiziet.Pēc viņu aiziešanas Helēna jautā Lokam, vai viņš viņiem meloja. Loks atbild, ka nemeloja.

Vēlāk Loks dodas uz moteļa numuru, kur nodevīgi atdod tēvam visu naudu, bet pats savu daļu nesaņem. Kad Kūpers iziet no istabas, viņu durvīs sagaida Helēna un iepļaukā viņu. Loks atvainojas Helēnai un kopā ar viņu dodas uz autostāvvietu. Taču viņa atsakās piedot Lokam tikšanos ar viņas tēvu un noraida viņa laulības piedāvājumu. Kūpers aizbrauc ar taksometru, un Loks paliek viens ar salauzto sīrdi. Virs autostāvvietas pārlido Oceanic Airlines lidmašīna.

 Lomās 

 Galvenie varoņi 

 Metjū Fokss — Džeks Šepards
 Evandželīna Lilī — Keita Ostena
 Horhe Garsija — Hugo "Hērlijs" Rejess
 Džošs Holovejs — Džeimss "Sojers" Fords
 Navīns Endrūss — Saīds Džara

 Terijs O'Kvīns — Džons Loks
 Dominiks Monahans — Čārlijs Peiss
 Emilīja de Ravina — Klēra Litltone
 Mišela Rodrigesa — Ana Lusija Kortesa
 Sintija Vatrosa — Libija Smita

 Otrā plāna varoņi 
 Maikls Emersons — "Henrijs Geils"
 Kevins Tajs — Entonijs Kūpers
 Andrea Gabriela — Nadja Džasima
 Keitija Segala — Helena Norvuda

 Ārējās saites 

Kategorija:Pazudušie